MISSINGIUT

Kalaallit Nunaanni najugaqarnissamut akuersissummik qinnuteqaatit suliarineqarneranni akiliuteqartarnissamik aalajangersakkap atuutilersinneqarneranik nalunaarut peqqussummi nr. 704, 26. august 2026-meersumi (Nunami allamiut pillugit inatsisit assigiinngitsut ilaasa Kalaallit Nunaanni atortussanngortinneqarnera pillugu peqqussummik nalunaarut)


Nunami allamiut pillugit inatsisit assigiinngitsut ilaasa Kalaallit Nunaanni atortussanngortinneqarnera pillugu peqqussummik nalunaarummi § 3, imm. 3 malillugu (Kalaallit Nunaanni najugaqarnissamut akuersissutinik, sivisunerusumik najugaqarnermut visummimik tunniussinermi akiliuteqartarnissamik malittarisassat atuutilersinneqarnerat, Schengeninformationssystemi (SIS) atorlugu nunamut iseqqusaannginnermik nunamillu aninissamut killiliinissamik malittarisassat allanngortinneqarnissaat, nunap avataani killeqarfiit nakkutigineqarnerata pitsaanerulersinnissaa siunertaralugu Schengenip maleruagassiaasa atulersinneqarnissaat il.il.) aalajangiunneqarpoq:

§ 1. § 9 b, Kalaallit Nunaanni najugaqarsinnaanermut akuersissummik suliat suliarineqarneranni akiliutigineqartartussanik malittarisassaliornermut, sivisunerusumik najugaqarsinnaanissamut visumimik tunniussinermut, Schengeninformationssystemiata (SIS) atulersinnissaa siunertaralugu nunamut iseqqusaannginnermik aalajangersaanermut aamma nunamit aninissamut killissarititanik aalajangersaaffiusunik malittarisassanik allannguineq, nunap avataani killeqarfiit nakkutigineqarnerannik pitsanngorsaanissaq il.il. siunertaralugu Schengenip malittarisassaasa atulersinniarlugit, peqqussut nr. 704-mi 26. august 2026-meersumi § 1, nr. 8-mik allanneqarsimasutut allanngortinneqartoq atuutilerpoq. 

§ 2. Nalunaarut atuutilersinneqassaaq ulloq X. november 2026.

